ทำความสะอาดฟัน ทำความสะอาดช่องปาก ดูแลช่องปากหลังการถอนฟัน
หลังการผ่าฟัน แพทย์จะใส่ผ้าก๊อซในปากของคุณไว้ตรงบริเวณที่ผ่าฟัน โดยทั่วไป หากต้องการเปลี่ยนผ้าก๊อซ คุณสามารถเปลี่ยนผ้าก๊อซหลังผ่านไปแล้วประมาณ 1 ชั่วโมง แต่หากเลือดยังไม่หยุดไหล ให้เปลี่ยนผ้าก๊อซทุกๆ 30-45 นาทีพร้อมกดลงไปเบาๆ เลือดจะหยุดไหลเองในไม่กี่ชั่วโมงหลังการผ่าฟัน แต่หากเลือดยังคงไหลไม่หยุดหลังผ่านไปนานหลายชั่วโมง ให้คุณไปพบทันตแพทย์หรือศัลยกรรมช่องปากโดยทันที โดยปกติหลังการผ่าฟัน เลือดจะซึมออกมาจากบริเวณที่ผ่าฟันประมาณ 24-48 ชั่วโมง โดยเลือดควรซึมออกมาและปะปนอยู่ในน้ำลายเพียงเล็กน้อย และหากเลือดซึมออกมามากเกินไป คุณควรไปพบแพทย์โดยทันที อย่าแปรงฟัน บ้วนน้ำลาย หรือใช้น้ำยาบ้วนปากในวันแรกหลังการผ่าฟัน เพราะจะทำให้กระบวนการฟื้นฟูถูกขัดขวาง และนำไปสู่อาการอื่นๆ ได้ เช่น กระดูกเบ้าฟันอักเสบหรือการติดเชื้อ ใน 24 ชั่วโมงแรกหลังการผ่าฟันเป็นช่วงเวลาที่จำเป็นอย่างมากสำหรับกระบวนการฟื้นฟู การแปรงฟันหรือการทำความสะอาดด้วยวิธีอื่นๆ อาจจะไปโดนรอยเย็บหรือทำลายลิ่มเลือด ซึ่งจะทำให้การฟื้นฟูต้องใช้เวลานานขึ้นหรือก่อให้เกิดการติดเชื้อได้ หลีกเลี่ยงการแปรงฟันตรงบริเวณที่ฟันถูกถอนออกเป็นเวลา 3 วันหลังการผ่าฟัน ซึ่งคุณสามารถกลั้วปากแทนได้ โดยใช้น้ำอุ่น ½ ถ้วยผสมกับเกลือ 1 หยิบมือแล้วนำไปกลั้วปากในอีกวันหลังการผ่าฟัน อย่าบ้วนน้ำเกลือออกมา แต่ให้เอียงศีรษะไปมาเพื่อให้น้ำได้ทำความสะอาดในบริเวณที่ฟันถูกถอนออก จากนั้นจึงเอียงศีรษะมาด้านหน้าเพื่อให้น้ำไหลออกมา หลังการผ่าฟัน ให้แปรงฟันเบาๆ และหลีกเลี่ยงการแปรงตรงบริเวณที่ผ่าฟัน เพื่อไม่ให้เกิดการระคายเคืองหรือทำลายลิ่มเลือดที่ป้องกันบริเวณที่ผ่าฟัน  ใช้แปรงสีฟันที่มีขนนุ่ม และแปรงอย่างเบาๆ และช้าๆ โดยเคลื่อนไหวเป็นวงกลม  อย่าบ้วนยาสีฟันออกในช่วงวันแรกๆ หลังการผ่าฟัน เพราะจะไปทำลายลิ่มเลือดที่จับตัวขึ้นบนบริเวณเหงือกที่เป็นแผลได้ ให้ใช้น้ำเกลือหรือน้ำยาบ้วนปากที่ฆ่าเชื้อโรคชำระล้างช่องปากเบาๆ แทน จากนั้นปล่อยให้ไหลออกมาโดยการเอียงศีรษะมาด้านหน้า เมื่อผ่านไปแล้ว 3 วันหลังการผ่าฟัน คุณสามารถกลับมาแปรงฟันและใช้ไหมขัดฟันได้ตามปกติ ออกแรงเบาๆ ตรงบริเวณที่ผ่าฟันเพื่อไม่ให้เกิดการระคายเคือง ในขณะที่แปรงฟัน จำไว้ว่าคุณควรแปรงลิ้นด้วย เพื่อขจัดเศษอาหารและแบคทีเรียที่อาจเข้าไปในบาดแผลและก่อให้เกิดการติดเชื้อ หากคุณทำตามคำแนะนำของแพทย์และดูแลช่องปากและฟันให้สะอาดอยู่เสมอแล้ว ก็จะช่วยลดความเสี่ยงในการเกิดการติดเชื้อได้ อย่างไรก็ตาม คอยสังเกตดูว่ามีสัญญาณเตือนของอาการติดเชื้อหรือไม่ และไปพบแพทย์หากพบอาการผิดปกติใดๆ เพื่อหลีกเลี่ยงภาวะแทรกซ้อนหลังการผ่าฟัน ควรไปพบแพทย์ทันทีหากคุณพบปัญหาเกี่ยวกับการกลืนหรือการหายใจ มีไข้ มีหนองออกจากบริเวณที่ผ่าฟันหรือในจมูก หรืออาการบวมแย่ลง วันต่อมาหลังการผ่าฟัน ให้ใช้น้ำเกลือทำความสะอาดฟันและช่องปากในระหว่างการแปรงฟัน น้ำเกลือไม่เพียงช่วยดูแลช่องปากให้สะอาดเท่านั้น แต่ยังสามารถช่วยลดการอักเสบได้อีกด้วย  ทำน้ำเกลือโดยละลายเกลือ ½ ช้อนชาในน้ำอุ่น 8 ออนซ์ กลั้วปากเบาๆ ด้วยน้ำเกลือประมาณ 30 วินาที อย่าบ้วนออกมา แต่ให้เอียงศีรษะมาด้านหน้าและปล่อยให้น้ำเกลือไหลออกมาแทน เพื่อหลีกเลี่ยงไม่ให้เกิดการกระทบกับเบ้าฟัน บ้วนปากด้วยน้ำเกลือทุกครั้งหลังทานอาหาร เพื่อขจัดเศษอาหารในปาก  คุณสามารถใช้น้ำยาบ้วนปากแทนได้ โดยเลือกใช้แบบที่ไม่มีส่วนผสมของแอลกอฮอล์ เพราะแอลกอฮอล์สามารถก่อให้เกิดการระคายเคืองตรงบริเวณที่ผ่าฟันได้ แพทย์อาจจัดเตรียมเครื่องฉีดน้ำทำความสะอาดช่องปากหรือกระบอกฉีดยาพลาสติกขนาดเล็กให้กับคุณสำหรับการทำความสะอาดฟัน หากแพทย์ได้แนะนำให้ใช้วิธีนี้ ให้คุณใช้หลังมื้ออาหารและก่อนนอน  แพทย์อาจสั่งจ่ายเครื่องฉีดน้ำทำความสะอาดช่องปากเฉพาะกรณีการผ่าฟันล่างเท่านั้น ควรแน่ใจว่าทำตามคำแนะนำของแพทย์อย่างเคร่งครัด คุณสามารถใช้น้ำเกลือเติมลงไปในเครื่องฉีดน้ำทำความสะอาดได้เช่นกัน ในขณะฉีดน้ำล้างเพื่อทำความสะอาด ควรแน่ใจว่าปลายของเครื่องฉีดน้ำทำความสะอาดช่องปากอยู่ใกล้กับบริเวณที่ผ่าฟัน นอกจากนี้ คุณยังสามารถใช้ในการทำความสะอาดฟันซี่อื่นๆ ได้ด้วยเช่นกัน การใช้เครื่องฉีดน้ำทำความสะอาดช่องปากอาจทำให้คุณรู้สึกเจ็บเล็กน้อย แต่การดูแลช่องปากและบริเวณที่ผ่าฟันให้สะอาดจะช่วยลดโอกาสการติดเชื้อหรือการอักเสบของกระดูกเบ้าฟัน แรงดันน้ำของเครื่องมือชิ้นนี้รุนแรงเกินไปในการใช้โดยทันทีหลังการผ่าฟัน เพราะจะไปกระทบกับเบ้าฟัน และทำให้ฟื้นฟูได้ช้าลง หากแพทย์ไม่ได้แนะนำ ห้ามใช้เครื่องฉีดน้ำทำความสะอาดฟันเป็นเวลา 1 สัปดาห์หลังการถอนฟัน ในช่วงวันแรกๆ หลังการผ่าฟัน อย่าดื่มเครื่องดื่มหรือทานของกินต่างๆ เช่น สมูทตี้ โดยใช้หลอด เนื่องจากการดูดจะไปขัดขวางกระบวนการฟื้นฟูได้ ควรแน่ใจว่าคุณดื่มน้ำในปริมาณที่เพียงพอหลังการผ่าฟัน เพื่อรักษาความชุ่มชื้นในช่องปาก และช่วยหลีกเลี่ยงไม่ให้เกิดการอักเสบที่เบ้าฟันและการติดเชื้อ  หลีกเลี่ยงเครื่องดื่มที่มีคาเฟอีนและคาร์บอเนตในช่วงวันแรกๆ  หลีกเลี่ยงเครื่องดื่มแอลกอฮอล์อย่างน้อย 1 สัปดาห์หลังการผ่าฟัน เครื่องดื่มร้อนต่างๆ เช่น ชา กาแฟ หรือโกโก้ จะไปละลายลิ่มเลือดที่จับตัวตรงเบ้าฟันที่ถอนฟันกรามซี่สุดท้ายออก โดยลิ่มเลือดนั้นมีความจำเป็นอย่างยิ่งต่อกระบวนการฟื้นฟู อย่าทานอาหารใดๆ ที่จะไปกระทบกับเบ้าฟันหรือทำลายลิ่มเลือด หากคุณจำเป็นต้องเคี้ยวอาหาร ให้ใช้ฟันซี่อื่นๆ ในการเคี้ยวแทน การเคี้ยวจะช่วยลดปริมาณเศษอาหารที่จะติดอยู่ในซอกฟันซึ่งอาจก่อให้เกิดการอักเสบได้  ในวันแรกหลังการผ่าฟัน ให้ทานอาหารที่นุ่มอย่างโยเกิร์ตหรือซอสแอปเปิ้ล เพราะจะไม่ทำให้เกิดการระคายเคืองในช่องปากและติดอยู่ในซอกฟัน ซึ่งสามารถก่อให้เกิดการติดเชื้อได้ หรือจะทานข้าวโอ๊ตหรือ Cream of Wheat แทนก็ได้เช่นเดียวกัน  หลีกเลี่ยงอาหารที่แข็ง กรอบ หรือมีรสเผ็ดมาก เพราะอาจทำให้เกิดการระคายเคืองในบริเวณที่ผ่าฟันหรือติดอยู่ในซอกฟัน และส่งผลให้อาการแย่ลงจนเกิดการติดเชื้อขึ้นมาได้  บ้วนปากด้วยน้ำเกลืออุ่นๆ ทุกครั้งหลังมื้ออาหารในช่วงสัปดาห์แรก หากตามปกติคุณสูบบุหรี่หรือเคี้ยวยาสูบ ให้หลีกเลี่ยงสักพักเป็นเวลานานที่สุด การหลีกเลี่ยงการใช้ยาสูบจะช่วยให้อาการฟื้นฟูได้อย่างเต็มที่และรวดเร็ว และยังช่วยให้พ้นจากการติดเชื้อและการอักเสบอีกด้วย  การใช้ยาสูบหลังการผ่าฟันจะไปชะลอการฟื้นฟู และยังเพิ่มความเสี่ยงของการเกิดภาวะแทรกซ้อน เช่น การติดเชื้อ  หากคุณสูบบุหรี่ ควรงดอย่างน้อย 72 ชั่วโมงจึงเริ่มกลับมาสูบเหมือนเดิม  หากคุณเคี้ยวยาสูบ ควรงดใช้อย่างน้อย 1 สัปดาห์ ตามปกติแล้วคุณจะรู้สึกปวดในช่วงวันแรกๆ หลังการถอนฟัน โดยคุณสามารถใช้ยาบรรเทาอาการปวดได้ทั้งแบบซื้อได้ตามร้านขายยาทั่วไปหรือแบบที่สั่งโดยแพทย์เพื่อบรรเทาอาการปวดและบวม  ใช้ยาเอ็นเสด (NSAIDs) (ยาต้านการอักเสบที่ไม่ใช้สเตียรอยด์) เช่น ไอบูโพรเฟน (Ibuprofen) หรือนาพรอกเซน (Naproxen) ซึ่งสามารถช่วยบรรเทาอาการบวมที่เกิดจากการผ่าฟันได้ นอกจากนี้ คุณยังสามารถใช้อะเซตามีโนเฟน (Acetaminophen) ได้เช่นเดียวกัน แต่ยาชนิดนี้จะไม่มีฤทธิ์ในการต้านการอักเสบ แพทย์ของคุณอาจสั่งจ่ายยาแก้ปวดให้คุณหากยาที่ซื้อตามร้านขายยาทั่วไปใช้ไม่ได้ผลกับคุณ ในบางครั้งอาจมีอาการบวมเกิดขึ้นในช่วงวันแรกๆ หลังการผ่าฟัน ซึ่งเป็นอาการที่เกิดขึ้นตามปกติ การใช้เจลประคบเย็นประคบไว้ตรงแก้มจะช่วยลดอาการบวมและปวดได้  อาการบวมมักหายดีหลังผ่านไปแล้ว 2-3 วัน  ผู้ป่วยควรผ่อนคลายและหลีกเลี่ยงกิจกรรมหรือการออกกำลังที่ต้องใช้กำลังมากจนกว่าอาการบวมจะหายดี
เปลี่ยนผ้าก๊อซตามคำแนะนำของแพทย์. หลีกเลี่ยงการแปรงฟันในวันแรกหลังการผ่าฟัน. หลีกเลี่ยงการแปรงฟันตรงบริเวณที่ผ่าฟันนาน 3 วัน. แปรงฟันซี่อื่นๆ อย่างช้าๆ และระมัดระวัง. แปรงฟันและใช้ไหมขัดฟันตามปกติหลังผ่าฟันมาแล้ว 3 วัน. สังเกตดูอาการติดเชื้อ. ชำระล้างช่องปากด้วยน้ำเกลือ. ใช้เครื่องฉีดน้ำทำความสะอาดช่องปาก. อย่าใช้เครื่องฉีดน้ำทำความสะอาดฟัน. อย่าใช้หลอด. ดื่มน้ำมากๆ. หลีกเลี่ยงเครื่องดื่มร้อน. ทานอาหารที่นุ่มและเหลว. หลีกเลี่ยงการใช้ยาสูบ. ทานยาแก้ปวด. ใช้เจลประคบเย็นตรงบริเวณที่บวมและปวด.
https://www.wikihow.com/Clean-Your-Teeth-After-Wisdom-Teeth-Removal https://www.wikihow.com/Clean-Your-Teeth-After-Wisdom-Teeth-Removal https://www.wikihow.com/Clean-Your-Teeth-After-Wisdom-Teeth-Removal
Cleaning Your Teeth Cleaning Your Mouth Caring for Your Mouth after Wisdom Teeth Removal